Istočnoafrička zajednica
Istočnoafrička Zajednica (EAC) je međuvladina organizacija sastavljena od šest suverenih država regije Afričkih velikih jezera u istočnoj Africi: Burundija, Kenije, Ruande, Južnog Sudana, Tanzanije i Ugande. Paul Kagame, predsjednik Ruande, također je predsjednik i ove organizacije. Organizacija je osnovana 1967. godine, prestala s postojanjem 1977. godine a obnovljena 7. jula 2000. godine. 2008. godine, nakon pregovora sa Zajednicom za razvoj Južne Afrike (SADC) i Organizacijom za Zajedničkim tržištem za Istočnu i Južnu Afriku (COMESA), EAC se složio sa proširenom zonom slobodne trgovine, uključujući države članice sve tri organizacije. EAC je sastavni dio Afričke ekonomske zajednice. EAC je potencijalni uspostavljač Istočnoafričke federacije, predložene federacije njenih članica u jedinstvenu suverenu i nezavisnu državu. U 2010. godini, EAC je pokrenuo vlastito zajedničko tržište za robu, rad i kapital u okviru regiona, s ciljem stvaranja zajedničke valute i eventualno pune političke federacije. U 2013. potpisan je protokol u kojem se navode njihovi planovi za pokretanje monetarne unije u roku od 10 godina. U septembru 2018. godine formiran je odbor za početak procesa izrade regionalnog ustava.